**CENU APTAUJAS IDENTIFIKĀCIJAS Nr. TNPz 2021/90**

**“Personāla atlases pakalpojumu nodrošināšana Talsu novada pašvaldības pagastu pārvalžu vadītāju atlases procesā”**

**INSTRUKCIJA PRETENDENTAM**

1. **Iepirkuma priekšmeta apraksts:**
	1. Iepirkuma priekšmets – pretendentu vērtēšanas pakalpojumu nodrošināšana Talsu novada pašvaldības Rojas pagasta pārvaldes, Dundagas pagasta pārvaldes, Mērsraga pagasta pārvaldes, Kolkas pagasta pārvaldes, Lībagu un Strazdes pagastu apvienības pārvaldes, Stendes un Virbu pagastu apvienības pārvaldes vadītāju atlases procesā saskaņā ar šajā cenu aptaujā un Tehniskajā specifikācijā (Pielikums Nr.2) noteiktajām prasībām (turpmāk – Pakalpojums).
	2. Talsu novada pašvaldība izsludinājusi atklātus amatu konkursus uz 1.1. punktā minētajiem amatiem. Paredzamais vērtējamo amatu kandidātu skaits būs atkarīgs no izsludinātā konkursa 1. kārtas rezultātiem, tāpēc pasūtītājs patur tiesības mainīt vērtējamo kandidātu apjomu.
	3. Pretendentam jāiesniedz piedāvājums 1 kandidāta izvērtēšanai.
	4. Paredzamais līguma izpildes termiņš: 2021. gada 19. oktobris.
	5. Pakalpojuma sniegšanas vieta: Talsu novada pašvaldība, adrese Kareivju iela 7, Talsi, Talsu novads, LV-3201.
2. **Piedāvājuma iesniegšanas vieta:**
	1. Piedāvājumu pretendents iesniedz līdz 2021. gada 12. oktobrim, plkst. 12:00, nosūtot pa e-pastu iepirkumi@talsi.lv.
	2. Kontaktpersona – Personāla vadības nodaļas Personāla daļas vadītāja Eva Zolneroviča, tel.28639664, eva.zolnerovica@talsi.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
3. **Piedāvājuma noformēšana**
	1. Pretendentam pie iesniedzamajiem dokumentiem jāiesniedz 1. pielikums – Pretendenta pieteikums un finanšu piedāvājums, kuram pilnībā ir jāatbilst 2. pielikumam – Tehniskā specifikācija.
	2. Pretendents nedrīkst iesniegt piedāvājuma variantus, piedāvājums jāiesniedz par visu iepirkuma priekšmeta apjomu.
	3. Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām.
	4. Pretendents darbojas personāla atlases jomā un pēdējo 5 (piecu) gadu laikā (līdz piedāvājuma iesniegšanas termiņa beigām) ir sniedzis personāla atlases pakalpojumus (t.sk. kandidātu vadības kompetenču novērtēšana) pašvaldībās vismaz 3 (triju) līgumu ietvaros, kuros kopā novērtēti ne mazāk kā 20 (divdesmit) kandidāti, un šie pakalpojumi ir pabeigti un pasūtītājs šos pakalpojumus ir pieņēmis.
	5. Pretendentam ir pieejami darba uzdevumu izpildei atbilstoši speciālisti un darbinieki, lai kvalitatīvi un noteiktajā termiņā pilnībā izpildītu paredzamo līgumu:
		1. Pretendents Pakalpojuma sniegšanā var nodrošināt vismaz vienu speciālistu ar maģistra grādu personāla vadībā, psiholoģijā vai organizāciju psiholoģijā), kurš iepriekšējo 3 (trīs) gadu laikā (līdz piedāvājuma iesniegšanas termiņa beigām) ir piedalījies vismaz 3 (triju) līgumu ietvaros, kas saistīti ar pašvaldības personāla atlases procedūrām, tajā skaitā kompetenču novērtēšanā, izmantojot interviju vai citu kompetenču novērtēšanas metodi, personības novērtēšanas testu veikšanā, atsauksmju ievākšanā un reputācijas pārbaudē, un kopā visās 3 (trijās) atlases procedūrās ir novērtējis ne mazāk kā 20 (divdesmit) kandidātus. Pretendents iesniedz informāciju par speciālistiem – speciālistu izglītību apliecinošu dokumentu kopijas un speciālistu pašrocīgi parakstītus apliecinājumus par gatavību piedalīties līguma izpildē, ja ar pretendentu tiks noslēgts Līgums.
		2. Visiem Pakalpojuma sniegšanā iesaistītajiem specialistiem jāspēj komunicēt latviešu valodā.
		3. Pretendentam jānodrošina pietiekams speciālistu skaits kvalitatīvai un savlaicīgai Pakalpojuma sniegšanai, tajā skaita vismaz divi speciālisti kompetenču novērtēšanā (intervijās)
	6. Pēc piedāvājumu iesniegšanas termiņa beigām pretendents nevar savu piedāvājumu grozīt.
4. **Piedāvājuma cena**
	1. Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN (1.pielikumā – Pretendenta pieteikums un finanšu piedāvājums).
	2. Piedāvājumā pretendents norāda cenu viena amata kandidāta izvērtēšanai.
	3. Piedāvājuma cena un kopējā līgumcena nedrīkst pārsniegt 9999,00 euro (deviņi tūkstoši deviņi simti deviņdesmit deviņi eiro un 00 centi) bez PVN.
	4. Visas izmaksas, kas saistītas ar nodokļiem un nodevām, kā arī nepieciešamo atļauju saņemšanu no trešajām personām u.c. maksājumi, kas nepieciešami pakalpojuma pilnīgai un kvalitatīvai izpildei, sedz pasūtījuma izpildītājs un tām ir jābūt ietvertām norādītajās cenās.
5. **Samaksas nosacījumi:** Visa līgumā paredzētā summa tiks samaksāta 15 dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par cenu aptaujas priekšmetu un piedāvājumu iesniegšanas kārtību adresējami šīs instrukcijas 2.2. punktā minētajai kontaktpersonai līdz piedāvājumu iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz šīs instrukcijas 2.1. punktā minētajā kārtībā. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību šajā instrukcijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām instrukcijā norādītajām prasībām. Neatbilstošie piedāvājumi netiks vērtēti.
	2. Pārbaudīs piedāvājumu atbilstību Tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām Instrukcijā un tehniskajā specifikācijā norādītajām prasībām. Neatbilstošie piedāvājumi netiks vērtēti.
	3. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	4. 3 darba dienu laikā pēc lēmuma pieņemšanas informēs visus pretendentus par komisijas pieņemto lēmumu.
9. **Lēmums par cenu aptaujas izbeigšanu bez līguma noslēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netiks iesniegti piedāvājumi vai iesniegtie piedāvājumi neatbildīs uzaicinājumā un tehniskajās specifikācijās noteiktajām prasībām, kā arī citos gadījumos saskaņā ar LR likumdošanas normatīviem aktiem.

**PIELIKUMĀ:**

1. 1. pielikums – Pretendenta pieteikums un finanšu piedāvājums uz 1 (vienas) lapas;
2. 2. pielikums – Tehniskā specifikācija uz 1 (vienas) lapas;
3. 3. pielikums – Pretendenta iepriekšējās pieredzes saraksta veidne uz 1 (vienas) lapas;